**ΔΙΚΑΙΟΛΟΓΗΤΙΚΑ ΣΥΝΕΔΡΙΩΝ**

Στα μέλη ΔΕΠ, ΕΕΠ, ΕΔΙΠ και ΕΤΕΠ του Πανεπιστημίου Θεσσαλίας, εφόσον συμμετέχουν μετά από έγκριση του Τμήματός τους και σχετική Πράξη του αρμόδιου Αντιπρύτανη ως εκπρόσωποι του Ιδρύματος και με προφορική εισήγηση ή αναρτημένη ανακοίνωση και με την προϋπόθεση ότι θα υποβάλλουν τα σχετικά παραστατικά, θα τους καταβάλλονται μόνον τα οδοιπορικά έξοδα μέχρι του ύψους των 300,00 ευρώ και εφόσον προσκομισθούν τα πρωτότυπα εισιτήρια. (Απόφαση Πρυτανικού Συμβουλίου 203/14-06-2022)

Οι αιτήσεις αποστέλλονται ηλεκτρονικά το αργότερο τέσσερις ημέρες πριν την αναχώρηση στο email **metakiniseis@uth.gr.**

Δικαιολογητικά πριν την μετακίνηση για δέσμευση ποσού

1. Αίτηση (υπογεγραμμένη από τον ενδιαφερόμενο και πρωτόκολλο Τμήματός τους) όπου θα αναγράφεται η αιτιολογία, το μέσο και το προβλεπόμενο κόστος μετακίνησης π.χ. αεροπορικών εισιτηρίων ή εισιτηρίων ΚΤΕΛ.
2. Αντίγραφα των εισιτηρίων και απόδειξη πληρωμής.
3. Την πρώτη σελίδα από το Πρόγραμμα Συνεδρίου καθώς επίσης και τις σελίδες του προγράμματος που σας αφορούν. **Προσοχή:** θα πρέπει στο πρόγραμμα να αναφέρεται το όνομά σας είτε πρόκειται για παρουσίαση είτε για πόστερ.
4. Πρακτικό  Συνέλευσης Τμήματος για έγκριση άδειας απουσίας για συμμετοχή στο συνέδριο με εισήγηση τους ως εκπρόσωποι του ΠΘ (πριν την ημερομηνία αναχώρησης του μετακινούμενου).

**Προσοχή:** στην τελευταία σελίδα του πρακτικού να αναγράφετε ότι: «η δαπάνη μετακίνησης επιβαρύνει τον Τακτικό Προϋπολογισμό του Παν/μίου Θεσσαλίας, εφόσον πληρούνται οι προϋποθέσεις του Ν. 4336/2015.

Δικαιολογητικά μετά την μετακίνηση για εκκαθάριση ποσού

1. Κατάσταση πληρωμής δαπάνης.
2. Εντολή μετακίνησης εκτός έδρας με αριθμ. πρωτ. Τμήματος πριν την ημερομηνία αναχώρησης του μετακινούμενου (χρησιμοποιείτε αυτή που υπογράφει ο Πρόεδρος του Τμήματος) χωρίς να αναρτηθεί στο Πρόγραμμα ΔΙΑΥΓΕΙΑ.
3. Υπεύθυνη δήλωση Ν. 1599/86 *“Η δαπάνη αυτή δεν θα πληρωθεί από άλλη πηγή ή φορέα πέραν αυτής που αναφέρεται στην εντολή μετακίνησης και δεν είχα καμίας μορφής άδεια κατά την/τις ημερομηνία/ες μετακίνησής μου”.*
4. Υπεύθυνη δήλωση για χρήση ιδιόκτητου αυτοκινήτου, (στην περίπτωση αυτή επισυνάπτετε τις πρωτότυπες αποδείξεις διοδίων, άδεια και δίπλωμα αυτοκινήτου)
5. Πρωτότυπη βεβαίωση συμμετοχής από τον φορέα διοργάνωσης του συνεδρίου.
6. Πρωτότυπα εισιτήρια των μέσων μαζικής μεταφοράς, κάρτες επιβίβασης, και αποδείξεις πληρωμών.
7. Πρυτανική Απόφαση για χορήγηση άδειας απουσίας (πριν την ημερομηνία αναχώρησης του μετακινούμενου).